**Tip 99** (poznat pod nazivima **ZTZ-99** i **WZ-123**) kineski je glavni borbeni tenk koji je razvijen na osnovi tenka Tip 98. Trenutno je najmoderniji tenk u sastavu kineske vojske.

Povijest
--------

Tip 99 je rezultat razvoja kineske vojne industrije. Razvijen je kao bi konkurirao modernim tenkovima zapada i modernizirao zastarjelu kinesku kopnenu vojsku. Sve je počelo s prvim prototipom znanim kao Tip 90. Imao je ruski 125 mm glatkocijevni top s autopunjačem koji je testiran tijekom ranih 1990-ih. Taj tenk bila je "odskočna daska" za razvoj modernog kineskog glavnog borbenog tenka. Tijekom Zaljevskog rata, pokazalo se da taj tenk ne može komparirati zapadnim M1 Abrams-u i Challenger-u. Daljnjim razvojem napravljen je tenk Tip 96. Kako je zbog manje cijene tenka korištena zastarjela oprema (neki nisu imali ni termoviziju), a performanse tenka nisu bile zadovoljavajuće, 1999. godine na vojnoj paradi u Pekingu, prikazan je prvi prototip Tip 98 tenka. Kasnijom nadogradnjom i poboljšanjima na oklopu i izdrživosti motora, dobiven je Tip 98G po kojem je napravljen Tip 99.

Tip 99 je mješavina zapadnog i ruskog poimanja tenka. Tijelo tenka vrlo je slično tijelu ruskog T-72 tenka, dok je kupola sprijeda zašiljena kao i kod zapadnih tenkova. Tip 99 kao i Tip 96 i ruski T-90 može ispaljivati rusku protuoklopnu raketu 9M119 Refleks (NATO naziv: AT-11 Sniper) koja se pod licencom radi u Kini. Pokreće ga vodom hlađeni dizel motor koji je kopija uspješnog njemačkog MTU motora.

Dizajn
------

Tip 99
Tip 99 straga
### Vatrena moć

Tip 99 naoružan je 125 mm/50 kalibara ZPT98 glavnim glatkocijevnim topom koji je stabiliziran u dvije ravnine. Opremljen je autopunjačem, a top se u slučaju oštećenja može zamijeniti za manje od 1 sata. Borbeni komplet iznosi 41 granata koje su smještene u punjaču i u tijelu tenka. Brzina paljbe je 8 granata u minuti automatski ili 1 do 2 granate kad se top puni ručno. 

Iz topa se mogu ispaljivati više vrsta granata pa i ruska protuoklopna vođena raketa 9M119 Refleks (NATO naziv: AT-11 Sniper), koja se još proizvodi i u Kini pod licencom. Raketa je učinkovita na kopnene ciljeve na udaljenosti do 4000 metara, dok je za mete u zraku 5000 metara. U borbenom kompletu tenka nalaze se 4 ovakve rakete. 

Sekundarno naoružanje sastoji se od 12,7 mm strojnice koja je postavljena na kupolu i namijenjena je zapovjedniku. Ugrađena je i 7,62 mm suspregnuta strojnica, koja je postavljena u kupoli, desno od topa.

Tenk sa svake strane kupole ima po 5 bacača dimne zavjese.

Sustav upravljanja paljbom (SUP) znatno je bolji od onog na Tip 96 tenku. Sastoji se od digitalnog balističkog računala, dan/noć periskopa za zapovjednika, termovizije, laserskog daljinomjera dometa 9 km itd. Sa novom termovizijom Tip 99 može locirati neprijateljski tenk na udaljenosti do 9 km u svim vremenskim uvjetima. 

### Oklopna zaštita

Tenk Tip 99 ima višeslojni (kompozitni) oklop na koji se mogu postaviti i pločice eksplozivno-reaktivnog oklop (ERA). Smatra se da je oklop sličan oklopu ruskog tenka T-90.

### Pokretljivost

Za pokretanje Tip 99 koristi vodom hlađeni dizel motor sa 1500 ks koji je napravljen prema njemačkoj MB871ka501 dizel tehnologiji. Sa masom tenka od 54 tone, ovaj motor pruža odličan omjer snage i težine od 27,78. Maksimalna brzina tenka je 80 km/h po dobrom putu, a 60 km/h po terenu. Od 0 - 32 km/h ubrzava za 12 sekundi. Relativno mala masa u odnosu na zapadne tenkove (M1 Abrams *70 tona*, Leopard 2 *60 tona*) i s ovakvim motorom Tip 99 je jedan od najbržih glavnih borbenih tenkova u svijetu.

Verzije
-------

### Tip 98

Tip 98 na vojnoj paradi u Pekingu 1999. godine
**Tip 98** (negdje se naziva i **ZTZ98**) je glavni borbeni tenk kineske proizvodnje koji je prvi put prikazan na vojnoj paradi povodom 50. obljetnice osnutka kineskih oružanih snaga 1999. godine u Pekingu. Prvi je kineski tenk sa termovizijom za topnika. Oklop tijela i kupole tenka izrađeni su od višeslojnog oklopa, koji pruža veću zaštitu od homogenog čeličnog oklopa protiv projektila sa penetratorom i visoko eksplozivnih granata. tenk ima masu od 51 tone pokretan 1200 ks jakim kineskim 150HB dizel motorom i razvija maksimalnu brzino od 70 km/h. Na temelju Tip 98 tenk razvijen je Tip 99.  

### Tip 99G

Tip 99A 
Tip 99G je modernizirana verzija tenka Tip 99 na kojem su napravljene manje izmijene u opremi tenka. Poboljšana je optika i termovizija, komunikacijska oprema itd.

Korisnici
---------

* Kina - oko 200 + 400 (Tip 98)

Izvori
------

1. 1 2 3 4 5 6  "sinodefence"
2. 1 2 3  "Global Security"

Vanjske veze
------------

Ostali projekti

|  |  |
| --- | --- |
|  | U Wikimedijinoj ostavi nalazi se članak na temu: **Type 99** |
|  | U Wikimedijinoj ostavi ima još materijala vezanih za: **Tip 99** |

| * p
* r
* u
Glavni borbeni tenkovi |
| --- |
|  Italija: **Ariete** •  Indija: **Arjun** •  Ujedinjeno Kraljevstvo: **Challenger 2** •  Južna Koreja: **K1** • **K2 Black Panther** •  Francuska: **Leclerc** •  Njemačka: **Leopard 2** •  Sjedinjene Američke Države: **M1 Abrams** •  Srbija: **M-84AS** •  Hrvatska: **M-95 Degman** •  Izrael: **Merkava** •  Pakistan: **Al Khalid** •  Poljska: **PT-91 Twardy** •  Ukrajina: **T-84** •  Rusija: **T-90** •  Argentina: **TAM** •  Japan: **Tip 90** •  Kina: **Tip 96** • **Tip 99** •  Iran: **Zulfikar** |